CELEX: 62012CN0560
Language: mt
Date: 2012-12-05 00:00:00
Title: Kawża C-560/12 P: Appell ippreżentat fil- 5 ta’ Diċembru 2012 minn Wam Industriale SpA mis-sentenza mogħtija mill-Qorti Ġenerali (Ħames Awla) fis- 27 ta’ Settembru 2012 , fil-Kawża T-303/10, Wam Industriale vs Il-Kummissjoni

2.3.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 63/8
            
         Appell ippreżentat fil-5 ta’ Diċembru 2012 minn Wam Industriale SpA mis-sentenza mogħtija mill-Qorti Ġenerali (Ħames Awla) fis-27 ta’ Settembru 2012, fil-Kawża T-303/10, Wam Industriale vs Il-Kummissjoni
   (Kawża C-560/12 P)
   2013/C 63/15
   Lingwa tal-kawża: it-Taljan
   
      Partijiet
   
   
      Appellant: Wam Industriale SpA (rappreżentant: E. Giuliani u R. Bertoni, avukati)
   
      Parti oħra fil-proċedura: Il-Kummissjoni Ewropea
   
      Talbiet tal-appellant
   
   
               —
            
            
               tannulla s-sentenza tal-Qorti Ġenerali tal-ewwel istanza mogħtija fis-27 ta’ Settembru 2012, innotifikata fl-1 ta’ Ottubru 2012, fil-kawża T-303/10 li għandha bħala suġġett talba għall-annullament tad-Deċiżjoni 2011/134/UE tal-Kummissjoni tal-24 ta’ Marzu 2010 C4/03 (ex NN 102/02) dwar l-għajnuna mill-Istat implimentata mill-Italja favur WAM SpA (ĠU 2011, L 57, p. 29)
            
         
               —
            
            
               tannulla għar-raġunijiet sostnuti fid-deċiżjoni ċċitata tal-Kummissjoni Ewropea 2011/134/UE billi taċċerta u tiddikjara li l-għajnuniet permezz tal-Kuntratt tal-1995 u tal-Kuntratt tal-2000 huma kompatibbli mas-suq komuni.
            
         
               —
            
            
               tikkundanna l-Kummissjoni Ewropea għall-ispejjeż.
            
         
      Aggravji u argumenti prinċipali
   
   Ksur tal-Artikoli 107(1) u 266 TFUE, żball manifest ta’ evalwazzjoni, u difett fil-motivazzjoni bi ksur tal-Artikolu 296 TFUE, sa fejn il-Kummissjoni Ewropea ma kkonformatx mas-sentenzi tal-Qorti Ġenerali fl-ewwel istanza u tal-Qorti tal-Ġustizzja li ddikjaraw invalida d-deċiżjoni tal-Kummissjoni Ewropea tad-19 ta’ Mejju 2004, billi tat deċiżjoni ġdida, dwar l-istess għajnuniet mill-Istat, minkejja d-dikjarazzjoni ta’ invalidità tad-deċiżjoni preċedenti ma kienitx dwar difetti ta’ forma jew ta’ proċedura.
   Ksur tal-Artikoli 107(1) u 108(1) TFUE kif ukoll tal-Artikolu 1(b) tar-Regolament (KE) Nru 659/1999 (1) u tal-Artikolu 296 TFUE, talli qieset li l-għajnuniet allegati mill-Istat kienu jaqgħu taħt l-applikazzjoni tal-Artikolu 108 TFUE, minkejja li kienu jirrigwardaw għajnuniet għall-penetrazzjoni kummerċjali fi swieq barra l-UE; talli ma kkunsidratx l-għajnuniet allegati mill-Istat inkwistjoni kienu ngħataw fuq il-bażi tal-liġi Taljana tad-29 ta’ Lulju 1981, Nru. 394, innotifikata lill-Kummissjoni Ewropea, anki jekk mhux bil-quddiem ex Artikolu 108(3); talli ma kkunsidratx l-għajnuniet inkwistjoni bħala approvati b’mod impliċitu skont l-Artikolu 2(2) u Artikolu 4(5) tar-Regolament (KE) 659/1999.
   Ksur tal-Artikoli 107(3) u 108(1) TFUE kif ukoll ksur tar-Regolamenti (KE) 800/2008 (2), 1998/2006 (3), 69/2001 (4), 70/2001 (5), u nuqqas ta’ motivazzjoni bi ksur tal-Artikolu 296 TFUE, talli ma kkunsidratx l-għajnuniet inkwistjoni bħala applikazzjonijiet ta’ skema ġenerali; talli ma kkwalifikatx l-għajnuniet inkwistjoni bħala għajnuniet kompatibbli skont l-Artikolu 107(3)(ċ) TFUE, inkwantu, billi ppromwovu l-internazzjonalizzazzjoni tal-impriżi kienu ppromwovu l-iżvilupp tal-impriżi Komunitarji; talli kkunsidrat l-għajnuniet bħala għajnuniet għall-esportazzjoni jew għajnuniet għall-attivitajiet konnessi mal-esportazzjoni, u mhux, minflok, għajnuniet sabiex jippromwovu l-penetrazzjoni kummerċjali f’pajjiżi barra l-UE u talli ma fasslitx dawn l-għajnuniet taħt il-limitu ta’ eżenzjoni prevista mir-regolamenti de minimis.
   
   Ksur tal-Artikolu 107(1) TFUE għall-kwantifikazzjoni żbaljata tal-għotja ekwivalenti.
   Ksur tal-Artikolu 14 tar-Regolament (KE) 659/1999 kif ukoll tal-prinċipju ta’ aspettattivi leġittimi u tal-prinċipju ta’ proporzjonalità, talli imponiet ordni ta’ rkupru, meta kien jirrigwarda għajnuniet relatati mal-iskema ġenerali tal-1981, magħruf mill-Kummissjoni u li ebda Awtorità Ewropea ma kienet iddikjarat bħala illeġittima.
   Ksur tal-Artikolu 108(2) TFUE tar-Regolament (KE) 659/1999 kif ukoll tal-prinċipju ta’ amministrazzjoni tajba tad-drittijiet ta’ difiża talli ma wettqitx investigazzjoni addizzjonali, sabiex tegħleb in-nuqqasijiet irrilevati mill-Imħallef Komunitarju u talli ma ppromwovietx mal-Wam u mal-Awtoritajiet Taljani l-ħtieġa għal smigħ.
   Ksur tal-prinċipji ta’ amministrazzjoni tajba, ta’ diliġenza u ta’ kura, inkwantu din il-kwistjoni ilha tkarkar għal 17-il sena mill-għotja tal-ewwel għajnuna.
   
      (1)  Edizzjoni Speċjali bil-Malti, Kapitolu 8, Vol. 1, p. 339
   
      (2)  ĠU L 214, p. 3.
   
      (3)  ĠU L 314M, p. 654.
   
      (4)  Edizzjoni Speċjali bil-Malti, Kapitolu 8, Vol. 2, p. 138.
   
      (5)  Edizzjoni Speċjali bil-Malti, Kapitolu 8, Vol. 2, p. 141.